# Beloprsi jež

### Iz Wikipedije, proste enciklopedije

Beloprsi jež
Ohranitveno stanje taksona
varstveno upoštevan (IUCN) [1]
Znanstvena klasifikacija

Kraljestvo: | Animalia (živali)
Deblo: | Chordata (strunarji)
Razred: | Mammalia (sesalci)
Red: | Erinaceomorpha
Družina: | Erinaceidae (ježi)
Poddružina: | Erinaceinae (pravi ježi)
Rod: | Erinaceus
Vrsta: | E. concolor

Znanstveno ime
Erinaceus concolor Linnaeus, 1758
Sinonimi
E. roumanicus

Beloprsi jež, tudi vzhodnoevropski jež, z znanstvenimi imenom Erinaceus concolor lahko zraste do 225 – 275 mm dolžine in tehta od 400 - 1100 g in je po izgledu zelo podoben rjavoprsemu ježu (E. europaeus). Ima vidno svetlejša prsa, glede na temno obarvan trebuh.

## [uredi] Razširjenost

Ta vrsta je razširjena v vzhodni Evropi. Področje prekrivanja z rjavoprsim ježem poteka od zahodne Poljske do Jadranskega morja. Na vzhodu je razširjen do Izraela, Irana in okoli Kaspijskega morja. V Sloveniji je splošno razširjen od nižin do približno 1000 m visoko.

Živi predvsem v gozdatih področjih z nizko vegetacijo. Najdemo pa ga tudi na travnikih, še posebno v bližini gozdov, živih mej in grmovja. Izogiba se obsežnih gozdov in močvirij. Razmeroma pogost je tudi v urbanem okolju.

## [uredi] Prehrana

Njegova poglavitna hrana so žuželke in deževniki, polži in mlade miške, ptičja jajca in negodni mladiči, gobe, koreninice, vendar se rad posladka tudi z odpadlim sadjem.

## [uredi] Obnašanje

Najbolj je aktiven ob mraku in ponoči. Vendar ga včasih lahko vidimo tudi podnevi, najpogosteje v jeseni. Na severni polobli zimsko obdobje preživi v stanju hibernacije (zimsko spanje). Med spanjem se mu telesna temperatura spusti na 4ºC (normalna temperatura je 34ºC), srce pa udari 20-krat na minuto (pri budni živali 190-krat), vdihne pa 10-krat v minuti.

Za rjavoprsega in beloprsega ježa je značilno, da se jež z razpenjeno slino popljuva po bodičastem kožuhu. Vzrok in pomen tega vedenjskega vzorca nista znana. Ob nevarnosti se zvije v kroglo in naježi bodice.

## [uredi] Razmnoževanje

Parjenje se prične marca, traja pa do julija ali avgusta. Samica je breja 31 do 35 dni. Na leto skoti enkrat ali dvakrat. V leglu je od 1 do 10 mladičev (običajno 3-4). Mladiči spolno dozorijo v naslednjem koledarskem letu.

## [uredi] Viri

- Ilustrirana enciklopedija živali - Sesalci, Ivan T.Sanderon, 1972

Sesalci Slovenije, Boris Kryštufek, 1991

## [uredi] References

1. ^ Insectivore Specialist Group (1996) . Erinaceus concolor . Rdeči seznam IUCN ogroženih vrst 2006. IUCN 2006. Pridobljeno: 2006-05-06. Baza vsebuje podatke o tem zakaj je ta vrsta varstveno upoštevana

  Ta članek s področja zoologije je škrbina. Slovenski Wikipediji lahko pomagate tako, da ga dopolnite.

Vzpostavljeno iz »http://sl.wikipedia.org../../../b/e/l/Beloprsi_je%C5%BE.html«

Kategorije: Zoološke škrbine | Ježi | Favna Slovenije

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Български
- Česky
- Deutsch
- English
- עברית
- Nederlands
- Polski
- Русский
- Türkçe